MILL ขาย “สยามโซล่าร์” ส่งไม้ต่อ “เดอะ เมกะวัตต์” ลุยบริหาร พร้อมเข้าถือหุ้น 28%
MILL ขาย "สยามโซล่าร์" ส่งไม้ต่อ "เดอะ เมกะวัตต์" ลุยบริหาร พร้อมเข้าถือหุ้น 28%
28 เม.ย. 2563

บริษัท มิลล์คอน สตีล จำกัด (มหาชน) หรือ MILL แจ้งว่า ที่ประชุมคณะกรรมการบริษัทเมื่อวานนี้ (27 เม.ย.) อนุมัติการจำหน่ายหุ้นสามัญของ บริษัท สยามโซล่าร์ เจนเนอเรชั่น (สยามโซล่าร์) จำนวน 9,999,998 หุ้น มูลค่าที่ตราไว้หุ้นละ 100 บาท ในราคาหุ้นละ 117 บาท รวมเป็นมูลค่า 1,170 ล้านบาท ให้กับ บริษัท เดอะ เมกะวัตต์ จำกัด (เมกะวัตต์) ซึ่งดำเนินธุรกิจลงทุนในธุรกิจพลังงานไฟฟ้าทั้งในประเทศและต่างประเทศ
ทั้งนี้ บริษัทจะเข้าลงทุนในเมกะวัตต์จำนวนไม่เกิน 700 ล้านบาท ในสัดส่วนไม่เกิน 28% ของทุนจดทะเบียน 2,500 ล้านบาท ซึ่งเป็นนิติบุคคลที่ไม่มีความเกี่ยวโยงกับบริษัท จากรายการดังกล่าวส่งผลให้สยามโซล่าร์สิ้นสภาพการเป็นบริษัทย่อยของบริษัท